|  |  |  |  |  |  |  |
| --- | --- | --- | --- | --- | --- | --- |
| **Osnovna škola Obrovac****Bana Josipa Jelačića****23450 Obrovac****OIB 82708194970** |  |  |  |  |  |  |

**OBRAZLOŽENJE UZ IZVRŠENJE FINANCIJSKOG PLANA**

**za razdoblje od 01. siječnja do 31. prosinca 2024. godine**

**UVOD- sažetak djelokruga rada škole**

Osnovna škola Obrovac, u daljnjem tekstu Škola, je ustanova koja pruža osnovnoškolsko obrazovanje učenika od 1. do 8. razreda, u skladu s nastavnim planom i programom koje je donijelo Ministarstvo znanosti i obrazovanja, prema Godišnjem planu i programu te Školskom kurikulumu. Nastava je organizirana u jednoj smjeni (prijepodnevna) kroz petodnevni radni tjedan, a odvija se u redovnom, izbornom, dodatnom i dopunskom obliku.

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA PRORAČUNSKOG KORISNIKA**

Obrazloženje općeg dijela izvještaja o izvršenju financijskog plana proračunskog korisnika sadrži:

* obrazloženje ostvarenja prihoda i rashoda

Osnovna škola Obrovac je u 2024. godini ostvarila prihode u visini od 1 812 018,75 eura prema godišnjem izvještaju o izvršenju financijskog plana što je za 15,81 % više u odnosu na 2023. godinu. U promatranom razdoblju ostvareno je 1 822 345,62 EUR rashoda; od toga 1 214 694,23 EUR rashoda poslovanja i 12 180,64 EUR rashoda za nabavu nefinancijske imovine. Promatrajući rashode ukupno je ostvareno 14% više rashoda u odnosu na promatrano razdoblje prošle godine. Tijekom 2024. godine najviše prihoda i rashoda ostvareno je iz državnog proračuna kao izvora financiranja. Najveći udio u sredstvima državnog proračuna imaju plaće zaposlenika i ostala materijalna prava koja im proizlaze iz radnog odnosa. Gledajući izvještaj računa financiranja prema ekonomskoj klasifikaciji i Izvještaj računa financiranja prema izvorima financiranja, škola je ostvarila primitak po izvoru 41 u iznosu od 28 966,93 EUR za refundaciju štete nastale zbog elementarne nepogode u svibnju 2023.godine.

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA PRORAČUNSKOG KORISNIKA**

Posebni dio godišnjeg izvještaja o izvršenju financijskog plana za 2024. godinu, odnosno izvještaj po programskoj klasifikaciji te izvorima prikazuje podatke o visini sredstava utvrđenih izvornim planom odnosno rebalansom s obzirom na to da je tijekom godine došlo do izmjena i dopuna proračuna, sredstvima tekućeg plana kao i ostvarenja odnosno izvršenja za razdoblje od siječnja do prosinca 2024. godine. Obrazloženje posebnog dijela sadrži obrazloženje izvršenja programa koji se daje kroz obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti realizacije tih istih ciljeva koji se sastoje od pokazatelja učinka i pokazatelja rezultata.

Gledajući posebni dio izvještaja vidljivo je kako je izvršenje financijskog plana prikazano prema djelatnosti, programima, aktivnostima, projektima i izvorima financiranja. Svaki program i aktivnost za svoju glavnu svrhu ima podizanje kvalitete poslovanja Škole. Od svih navedenih programa i aktivnosti valja istaknuti nekoliko značajnih u 2024. godini:

*Prehrana za učenike*

Program dodatnog ulaganja u obrazovni sustav, financiran iz sredstva državnog proračuna kojim se osigurao besplatan obrok za svakog učenika. U našoj Školi u promatranom razdoblju ostvareno je 36 882,43 EUR prihoda kojim se financirao trošak obroka za svakog učenika tijekom svakog dana nastave.

*Javne potrebe u prosvjeti*

Programi i aktivnosti usmjereni ka podizanju kvalitete i standarda osnovnoškolskog obrazovanja. Financirani su sredstvima županijskog proračuna u iznosu od 1450,00 EUR, u potpunosti u skladu s financijskim planom. Sredstva su raspoređena u pet različitih kategorija, a to su: *Škole za Afriku, učenička zadruga ''Bura'', čitateljski klub, održivi razvoj i* *analiza vode*.

*Hitne intervencije u osnovnim školama*

Program i aktivnost su usmjereni za pregled i ispitivanje instalacija u iznosu od 1431,25 EUR .

Obrovac, 31.03.2025.

Voditeljica računovodstva: Ravnatelj:

 Natalija Perica, bacc.oec Željko Modrić, prof.